Yserin taistelu

Yserin taistelu on ensimmäisen maailmansodan taistelu Belgiassa 16. – 31. lokakuuta 1914. Taistelu päätti rintamalinjan leviämisen, kilpajuoksun Atlantille. Ympärysvallat voittivat, koska saivat turvattua Ranskan rannikon.

 Tapahtumat 
Saksa pyrki valtaamaan satamakaupungit Calais’n, Boulognen ja Dunkerquen, joiden kautta britit laskivat joukkoja Ranskan maaperälle.

Kun ammuspulasta kärsivä Belgian armeija kului taistelussa, Ranska täydensi sitä omilla joukoillaan. Diksmuideen hyökättiin 16. lokakuuta, mutta saksalaiset ajettiin pois. 18. lokakuuta saksalaiset hyökkäsivät uudestaan, ja Diksmuidea pommitettiin rajusti. 23. lokakuuta viimeinen Yserin yli vievä silta hajosi.

Jokilaivan kapteeni Hendrik Geeraert ja belgialaiset insinöörit avasivat 28. lokakuuta Yserjoen sulut Nieuwpoortissa, tulvittivat vuoroveden avulla Diksmuide–Nieuwpoort-rautatien ja pysäyttivät tällä tavoin saksalaisten etenemisen Nieuwpoort–Yser-linjalle. 

Belgialaisia kuoli ja haavoittui 20 000.

 Lähteet 

Luokka:Ensimmäisen maailmansodan länsirintaman taistelut
Luokka:Vuoden 1914 sotahistoria
Luokka:Belgian sotahistoria
Luokka:Ranskan taistelut
Luokka:Flanderi
Luokka:Ranska ensimmäisessä maailmansodassa